அப்படியானால், தொழில்களுக்கு அவர்கள் விரும்பும் இடத்தை வாங்கிக் கொடுப்பது மட்டும் உலகவர்த்தக கொள்கையில் குறுக்கிடாதா? தொழில் தொடங்குவோர் தங்கள் முதலீடு செய்யும் தொழில்களை அவர்களுக்கு விட்டு விடுவது தானே முறை. இன்று தக்காளி சந்தையில் கிலோ ரூ.10க்கும், வெங்காயம் ரூ.20க்கும் விற்கப்படுகிறது. இதை விளைவித்த விவசாயயிக்கு இதில் பத்தில் ஒரு பங்கு விலைதான் கிடைக்கும். இப்பொழுது அவர்கள் நிலத்தைக் கேட்கும் அரசு, இந்த இழப்புக்கு என்ன சொல்லப் பேகிறது. காய்கறிகளின் விலை வீழ்ச்சி, பண வீக்கத்தைக் குறைக்க உதவியிருக்கிறது. 5 சதத்திற்கு பணவீக்கம் குறைந்துவிட்டதால் தொழில்களுக்கான வட்டி விகிதத்தைக் குறைக்கச் சொல்லி கேட்கின்றனர். நஷ்டம் விவசாயிகளுக்கு, லாபம், தொழில்களுக்கு.